CELEX: 32016D2061
Language: sl
Date: 2016-11-23 00:00:00
Title: Izvedbeni sklep Komisije (EU, Euratom) 2016/2061 z dne 23. novembra 2016 o spremembi Odločbe 90/180/Euratom, EGS o pooblastitvi Nizozemske, da pri izračunu osnove za lastna sredstva iz naslova DDV ne upošteva nekaterih kategorij transakcij in uporabi nekatere približne ocene (notificirano pod dokumentarno številko C(2016) 7441)

25.11.2016   
            
            
               SL
            
            
               Uradni list Evropske unije
            
            
               L 319/43
            
         IZVEDBENI SKLEP KOMISIJE (EU, Euratom) 2016/2061
   z dne 23. novembra 2016
   o spremembi Odločbe 90/180/Euratom, EGS o pooblastitvi Nizozemske, da pri izračunu osnove za lastna sredstva iz naslova DDV ne upošteva nekaterih kategorij transakcij in uporabi nekatere približne ocene
   
      
         (notificirano pod dokumentarno številko C(2016) 7441)
      
   
   (Besedilo v nizozemskem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti druge alinee člena 6(3) Uredbe,
   po posvetovanju s Svetovalnim odborom za lastna sredstva,
   ob upoštevanju naslednjega:
   
               (1)
            
            
               V skladu s členom 371 Direktive Sveta 2006/112/ES (2) lahko Nizozemska v skladu s pogoji, ki so v tej državi članici veljali 1. januarja 1978, še naprej oprošča transakcije iz dela B Priloge X; te transakcije je treba upoštevati pri določitvi osnove za lastna sredstva iz naslova DDV.
            
         
               (2)
            
            
               Z Odločbo Komisije 90/180/Euratom, EGS (3) je Nizozemska dobila pooblastilo za uporabo približnih ocen za transakcije iz točke 13 dela B Priloge X k Direktivi 2006/112/ES.
            
         
               (3)
            
            
               Nizozemska je v dopisu z dne 7. decembra 2015 (4) zaprosila za umik tega pooblastila za izračun svoje osnove za lastna sredstva iz naslova DDV za transakcije iz točke 13 dela B Priloge X k Direktivi 2006/112/ES, saj ni več potrebno zaradi sprememb nacionalne zakonodaje z učinkom od 1. aprila 2012. Pooblastilo bi bilo treba preklicati, kot je zaprosila Nizozemska.
            
         
               (4)
            
            
               Zato je primerno, da se Odločba 90/180/Euratom, EGS ustrezno spremeni –
            
         SPREJELA NASLEDNJI SKLEP:
   Člen 1
   Točka 6 člena 2 Odločbe 90/180/Euratom, EGS se razveljavi.
   Člen 2
   Ta sklep je naslovljen na Kraljevino Nizozemsko.
   
      V Bruslju, 23. novembra 2016
      
         
            Za Komisijo
         
         Kristalina GEORGIEVA
         
            Podpredsednica
         
      
   
   
      (1)  UL L 155, 7.6.1989, str. 9.
   
      (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
   
      (3)  Odločba Komisije 90/180/Euratom, EGS z dne 23. marca 1990 o pooblastitvi Nizozemske, da pri izračunu osnove za lastna sredstva iz naslova DDV ne upošteva nekaterih kategorij transakcij in uporabi nekatere približne ocene (UL L 99, 19.4.1990, str. 30).
   
      (4)  Ares(2015)5692366.